Diari Oficial de la Generalitat Valenciana


Sumari del DOGV 4396, del 11-12-2002 (2002/13163)

ACORD de 13 de novembre de 2002, de la Comissió Territorial d'Urbanisme de València, relatiu a la Taxació Conjunta Patrimoni Públic de Sòl barranc de Silleta-Pino Blay, del terme de Cheste.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4396

Data del DOGV
:   11-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13476


Data del document
:   13-11-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Cheste
    * pla d'urbanisme

ACORD de 13 de novembre de 2002, de la Comissió Territorial d'Urbanisme de València, relatiu a la Taxació Conjunta Patrimoni Públic de Sòl barranc de Silleta-Pino Blay, del terme de Cheste. [2002/13776]
  
En relació amb l'expedient tramés per la Conselleria d'Innovació i Competitivitat, relatiu a la Taxació Conjunta Patrimoni Públic de Sòl Barranc de Silleta-Pino Blay, del terme de Cheste.
  
Antecedents de fet
  
Primer
  
Mitjançant Resolució del conseller d'Innovació i Competitivitat, de 27 de febrer de 2002, es va acordar aprovar inicialment el procediment d'expropiació per taxació conjunta, després de la qual cosa es van publicar els corresponents anuncis en el periòdic El Mundo, de 13 de març de 2002, i en el Butlletí Oficial de la Província i el Diari Oficial de la Generalitat Valenciana, exposició al públic en el Servici Territorial d'Indústria i Energia de València, així com a efectuar les notificacions individuals als titulars de drets. Durant la fase d'informació al públic es van formular 37 al·legacions i estes van ser objecte d'informe per l'autor del projecte que proposa la desestimació de part d'elles i l'acceptació d'altres, que van ser incorporades al projecte presentat. L'Ajuntament de Cheste no ha emés cap informe o dictamen. L'1 d'agost de 2002, el remet el secretari general de la Conselleria d'Innovació i Competitivitat per a la seua aprovació per la Comissió Territorial d'Urbanisme.
  
Segon
  
L'objecte del projecte és obtenir, a través del procediment d'expropiació per taxació conjunta, els terrenys necessaris per a la creació d'un polígon industrial, i són promotors de l'actuació la Generalitat Valenciana i l'Ajuntament de Cheste, i beneficiari d'esta l'empresa pública Sepiva, SA.
  
Els terrenys afectats abracen una superfície de 192.897 m², classificats com a sòl urbanitzable d'ús industrial, inclosos en el sector 1 del Pla General d'Ordenació Urbana de Cheste, homologat per la Comissió Territorial d'Urbanisme amb data 6 d'octubre de 2000.
  
Tercer
  
La documentació aportada consta de memòria, relació de titulars, justificació de preus, annexos, pressupost, plànols i fulls individualitzats.
  
Quart
  
Durant la tramitació de l'expedient s'han sol·licitat els següents informes sectorials:
  
Gerència Regional del Cadastre, Ministeri d'Economia i Hisenda, sol·licitat el 24 d'agost 2002, i rebut el 18 de setembre de 2002 en sentit desfavorable, ja que no és conforme als criteris de valoració de la Llei 6/1998, de 13 d'abril, del Règim del Sòl i Valoracions quant al sòl urbanitzable i no urbanitzable, i no s'aprecia l'aplicació del 5% de premi d'afecció.
  
Cinqué
  
L'expropiació que es tramita és conseqüència de la resolució del conseller d'Obres Públiques, Urbanisme i Transports, de 14 de gener de 2002, per la qual s'aprova definitivament el Pla Especial de reserva de terrenys per a la constitució de patrimoni públic de sòl industrial Pino Blay.
  
Sisé
  
La Comissió Informativa de la Comissió Territorial d'Urbanisme de València, en la sessió realitzada el 5 de novembre de 2002, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
Se sotmet a la Comissió Territorial d'Urbanisme de València l'aprovació definitiva del projecte d'expropiació per taxació conjunta tramitat per la Conselleria d'Innovació i Competitivitat de determinats terrenys. L'aprovació definitiva dels projectes d'expropiació per taxació conjunta correspon a la Comissió Territorial d'Urbanisme d'acord amb el que establixen els apartats del 6 al 8 de l'article 202 del Reglament de Gestió Urbanística, aprovat pel Reial Decret 3288/1978, de 25 d'agost (en avant RGU) i en l'article 10.d del Reglament d'Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
La resolució d'aprovació definitiva de la Comissió Territorial d'Urbanisme haurà de limitar-se a un mer control de legalitat, sense cap valoració de l'oportunitat del projecte, i, al mateix temps, la intervenció d'este òrgan ho serà sense perjuí de la ulterior actuació del Jurat Provincial d'Expropiació, que serà el que, en última instància, si existix oposició dels expropiats, resoldrà sobre el preu just. Així les coses, la intervenció de la Comissió haurà de limitar-se a la comprovació que la tramitació del projecte s'ha ajustat a la normativa vigent, que la documentació és suficient per a complir els preceptes legals.
  
L'article 23 de la Llei 6/1998, de 13 d'abril, sobre règim del sòl i valoracions (en avant LRSV) disposa que - als efectes d'expropiació, les valoracions del sòl s'efectuaran d'acord amb els criteris establits en la present llei, qualsevol que siga la finalitat que la motive i la legislació, urbanística o d'un altre caràcter, que la legitime?.
  
D'esta manera, en eixe simple control de legalitat que ens ocupa del que es tractarà fonamentalment és de comprovar l'adequació del projecte a esta llei i a la seua normativa complementària.
  
Segon
  
La tramitació de l'expedient d'expropiació per taxació conjunta ha sigut correcta, segons el que resulta de l'article 36 de la Llei 6/1998, de 13 d'abril, sobre règim del sòl i valoracions (en avant LRSV) i dels apartats 2 i següents de l'article 202 del RGU, norma supletòria estatal que regula amb detall el procediment d'aprovació de les expropiacions per taxació conjunta.
  
Tercer
  
La documentació del projecte d'expropiació per taxació conjunta és suficient, als efectes del compliment del que preceptua l'article 202.1 del RGU.
  
Quart
  
Els terrenys afectats per l'expropiació tenen la condició de sòl urbanitzable segons el vigent Pla General del municipi de Cheste, homologat per la Comissió Territorial d'Urbanisme amb data 6 d'octubre de 2000. El 14 de gener de 2002, el conseller d'Obres Públiques, Urbanisme i Transports va aprovar definitivament el Pla Especial per a la constitució de patrimoni públic de sòl sector Pino Blay, que legitima i possibilita l'expropiació dels terrenys afectats per esta.
  
No obstant l'anterior ha d'assenyalar-se que a causa d'un desajust entre la delimitació aprovada i el planejament urbanístic, les parcel·les núm. 31, 32, 39, 40, 41, 42, 43, 44 i 47 es troben classificades com a sòl no urbanitzable, així com la zona d'afecció de la carretera VV-6603. Confluïxen, per tant, dins de l'àmbit tant de sòl urbanitzable com no urbanitzable.
  
Cinqué
  
L'article 27 de la LRSV regula el valor del sòl urbanitzable i reconeix l'existència de dos situacions diferents en funció de l'estat de desenvolupament urbanístic del sòl:
  
Que es trobe delimitat l'àmbit o s'hagen establit les condicions per al seu desenvolupament.(Valor de sòl urbanitzable)
  
O inexistència dels supòsits anteriors.(Valor de sòl no urbanitzable)
  
D'acord amb el que disposa l'article 16.2 LRSV, les comunitats autònomes regularan la tramitació, determinacions i contingut de la documentació necessària per a procedir a la transformació del sòl.
  
Respecte d'això, convé recordar que la legislació urbanística valenciana ha reconegut, i així es plasma en la circular de la COPUT, de 18 de maig de 1998, que fins que s'aprove el Programa per al desenvolupament de la corresponent actuació integrada no s'entendran inclosos en àmbits ni amb condicions establides per al seu desenvolupament (article 12 RPCV). En conseqüència, i d'acord amb el que disposa l'article 27 LRSV, els sòls objecte d'este procediment de taxació conjunta, ja que manca de Programa per al desenvolupament de l'actuació integrada, han de valorar-se d'acord amb el que regula l'article 26 LRSV, valor del sòl no urbanitzable.
  
L'article 26 LRSV establix la valoració per al sòl no urbanitzable en els següents termes:
  
?es determinarà pel mètode de comparació a partir de finques anàlogues- i que ?a estos efectes, la identitat de raó que justifique l'analogia haurà de tenir en compte el règim urbanístic, la situació, grandària i naturalesa de les citades finques en relació amb la que es valora, així com, si és procedent, els usos i aprofitaments que siguen susceptibles?. ?Quan per la inexistència de valors comparables no siga possible l'aplicació del mètode anterior, el valor del sòl no urbanitzable es determinarà mitjançant la capitalització de les rendes reals o potencials del sòl i segons el seu estat en el moment de la valoració?.
  
El projecte de la Conselleria d'Innovació i Competitivitat ha portat a terme una anàlisi dels valors extrets de diferents fonts d'informació, inclosa la capitalització de rendes, i com a conseqüència d'això s'han amitjanat uns valors de sòl que corresponen a:
  
- 6,61 euros. Sòl de regadiu
  
- 6,31 euros. Sòl de secà
  
- 6,31 euros. Sòl improductiu
  
Sisé
  
L'article 31 de la LRSV assenyala que les plantacions, sembrats, obres i instal·lacions que existisquen en el sòl, llevat que pel seu caràcter d'obres permanents hagen sigut tingudes en compte en la determinació del valor del terreny, es valoraran, amb independència d'este, d'acord amb els criteris de la Llei d'Expropiació Forçosa, i el seu import serà satisfet als seus titulars. Al seu torn, l'article 31.2 de la LRSV establix que el valor de les edificacions es calcularà amb independència del sòl i es valorarà d'acord amb la normativa cadastral en funció del seu cost de reposició corregit en atenció a l'antiguitat i estat de conservació. Finalment, els articles 31.3 i 32 es referixen a les indemnitzacions a favor d'arrendataris i a la valoració de les concessions administratives i dels drets reals.
  
El projecte d'expropiació ha valorat de forma independent les obres i instal·lacions, edificacions i plantacions existents amb la qual cosa s'ajusta al que preveu el citat precepte legal.
  
Sobre el valor total del preu just (després de la suma del valor del sòl i el de les obres, plantacions i instal·lacions) s'ha aplicat el premi d'afecció del 5%, segons el que establix l'article 47 de la Llei d'Expropiació Forçosa.
  
Seté
  
L'acord d'aprovació de l'expedient d'expropiació, pel procediment de taxació conjunta, habilita que, després del pagament o depòsit de l'import, puga procedir-se a l'ocupació de la finca, i tindrà els efectes previstos en els números 6, 7 i 8 de la Llei d'Expropiació Forçosa, sense perjudici de la valoració, si és procedent, pel Jurat Provincial d'Expropiació (article 138.4 RD.1346/1976 pel qual s'aprova la Llei del Sòl i Ordenació Urbanística i article 202 i 203 del RD 3288/1978 pel qual s'aprova el Reglament de Gestió Urbanística).
  
Huité
  
Correspon a la Comissió Territorial d'Urbanisme la competència per a l'aprovació definitiva dels expedients d'expropiació per taxació conjunta, d'acord amb l'article 10.d) del Reglament d'Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
En virtut de tot el que antecedix, la Comissió Territorial d'Urbanisme, en la sessió realitzada el 13 de novembre de 2002, acorda:
  
Primer. Aprovar l'expedient d'expropiació per taxació conjunta tramitat per la Conselleria d'Innovació i Competitivitat per a l'obtenció dels terrenys destinats a Patrimoni Públic de sòl industrial en el sector Pino Blay del Pla General de Cheste.
  
Segon. Aprovar les valoracions de béns i drets que s'han d'expropiar.
  
Tercer. Declarar la urgent ocupació dels béns i drets afectats.
  
Contra el present acord, que no posa fi a la via administrativa, quant al punt 3 es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga interposar qualsevol altre recurs que estime oportú.
  
Respecte dels punts 1 i 2 no cal cap recurs per tractar-se d'actes de tràmit que no donen lloc a la impossibilitat de continuar un procediment ni produïxen indefensió.
  
Així mateix procedix notificar el present acord als interessats titulars de béns que figuren en el projecte d'expropiació, i acompanyar a este còpia del corresponent full de preu just i comunicar-los que, en el termini dels 20 dies hàbils següents al de la recepció d'esta notificació, podran manifestar per escrit davant d'esta Comissió Territorial d'Urbanisme la seua disconformitat amb la valoració establida en l'expedient aprovat.
  
Si en este termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, i es considerarà determinat el preu just definitivament i de conformitat.
  
Dels fulls de preu just impugnats donarà trasllat esta Comissió, juntament amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establits en la Llei sobre Règim del Sòl i Valoracions.